CELEX: 32012D1218(01)
Language: et
Date: 2012-12-12 00:00:00
Title: Euroopa Parlamendi juhatuse 12. detsembri 2012 . aasta otsus, millega muudetakse Euroopa Parlamendi liikmete põhimääruse rakendusmeetmeid

18.12.2012   
            
            
               ET
            
            
               Euroopa Liidu Teataja
            
            
               C 390/4
            
         EUROOPA PARLAMENDI JUHATUSE
   12. detsembri 2012. aasta
   otsus, millega muudetakse Euroopa Parlamendi liikmete põhimääruse rakendusmeetmeid
   2012/C 390/07
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artikli 223 lõiget 2,
   võttes arvesse Euroopa Parlamendi liikmete põhimäärust (1),
   võttes arvesse Euroopa Parlamendi kodukorra artikleid 8 ja 23
   ning arvestades järgmist:
   
               (1)
            
            
               26. oktoobri 2011. aasta resolutsioonis Euroopa Liidu 2012. aasta üldeelarve nõukogu muudatustega projekti (kõik jaod) ning Euroopa Liidu 2012. aasta üldeelarve projekti kirjalike muutmisettepanekute nr 1/2012 ja 2/2012 kohta (2) ning 29. märtsi 2012. aasta resolutsioonis Euroopa Parlamendi 2013. aasta tulude ja kulude eelarvestuse kohta (3) nõudis parlament parlamendiliikmete sõitude ülimat tõhusust, et saavutada kokkuhoid eelarves 2012. aastal ja järgnevatel aastatel kuni parlamendi käesoleva ametiaja lõpuni.
            
         
               (2)
            
            
               Euroopa Parlamendi juhatus otsustas 10. septembri 2012. aasta koosolekul vähendada kulutusi parlamendiliikmete sõidukuludele 5 %. Selle otsuse rakendamiseks tuleb Euroopa Parlamendi liikmete põhimääruse rakendusmeetmetes (4) (edaspidi „rakendusmeetmed”) teha teatavad muudatused.
            
         
               (3)
            
            
               Autoreisi kulude hüvitamise piirmäära kehtestamiseks tuleks seada ülempiiriks 1 000 km ühe suuna reisi kohta.
            
         
               (4)
            
            
               Rakendusmeetmete kohaldamisel kasutatavaid tariife peaks saama võimalikult paindlikult ajakohastada.
            
         
               (5)
            
            
               Reisimisega seotud kulude piiramiseks tuleks edaspidi hüvitada ainult ühe parlamendi töönädala jooksul sooritatud töökoha või koosoleku toimumiskoha ja parlamendiliikme elukoha või tema valimisriigis asuva mõne muu lähtekoha vahelise parlamendiliikme edasi-tagasi reisi kulud. Lisaks ei tuleks selliseid kulusid hüvitada, kui kõnealune reis sooritatakse nädalal, mis on parlamendi ametlikus töökalendris ette nähtud väljaspool parlamendi töökohti toimuvaks tegevuseks,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusmeetmeid muudetakse järgmiselt:
   
               1.
            
            
               Artikli 15 punkt c asendatakse järgmisega:
               
                           „c)
                        
                        
                           autoreisi korral 0,50 eurot/km, millele lisatakse vajaduse korral parvlaeva ülesõidu või muu sarnase transpordi hind ning mille suhtes kehtib hüvitamise ülemmäär 1 000 km ühe suuna reisi kohta.”
                        
                     
         
               2.
            
            
               Artikli 17 lõige 9 asendatakse järgmisega:
               „9.   Käesolevate rakendusmeetmete kohaldamisel kasutatavaid tariife ajakohastatakse regulaarselt ja vähemalt kaks korda aastas.”
            
         
               3.
            
            
               Artikli 18 lõige 2 asendatakse järgmisega:
               „2.   Välja arvatud nädalatel, mis on parlamendi ametlikus töökalendris ette nähtud väljaspool parlamendi töökohti toimuvaks tegevuseks, on parlamendiliikmel lisaks õigus ühe parlamendi töönädala jooksul sooritatud töökoha või koosoleku toimumiskoha ja parlamendiliikme elukoha või tema valimisriigis asuva mõne muu lähtekoha vahelise edasi-tagasi reisi (edaspidi „vahereis”) kulude hüvitamisele.”
            
         Artikkel 2
   1.   Käesolev otsus jõustub järgmisel päeval pärast selle avaldamist Euroopa Liidu Teatajas.
   2.   Käesolevat otsust kohaldatakse alates 1. jaanuarist 2013.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  Vastuvõetud tekstid, P7_TA(2011)0461.
   
      (3)  Vastuvõetud tekstid, P7_TA(2012)0109.
   
      (4)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).